Angajoqqaanut paasissutissiissut

Savarneq (parotitis epidemica)

*Savartoqarsimammat* Ilitsersuut atuaruk meeqqallu savarnermut ersiuteqarpat sulisut tamatuminnga ilisimatikkit. Savarneq tappiorannartumik virus-imik qinersinik qisiliortunik aseruuttoortitsisumik patsiseqarpoq. Meeqqanik akiuussutissiisarneq pillugu maleruagassanut savarnermut akiuussutissiisarnerup (MFR) ilaanera patsisaalluni nappaat qaqutigoortunngorpoq.

Tunillatsinneq

Nappaat assaat atortulluunniit qisermik, quersornikkut tangajornikkulluunniit silaannarmut serpaliussanit mingutsinneqarsimasut aqqutigalugit tuniluuttarpoq.

Tunillaasinnaaffik: Tunillatsissimasinnaanermiit ullut tallimat qaangiunneranniit napparsimalernermiit ullut tallimat qaangiunnerannut.

Nappaammut ersiutit

Tunillatsinnermiit napparsimalernissap tungaanut sivisussusaa: Sap. ak. 2-3.

Savarnermut ersiutaagajuttut tassaapput kissarneqalaarneq, siutit sioraatunginnguisigut ippinnartumik pullattoqarnera. Nappaammut ersiutit sapaatip akunnerata ingerlanerani peerukkajupput.

Nakorsartinneq

Nappaat nakorsarneqarsinnaanngilaq.

Taama nappaateqartoqartillugu maleruagassat

Savartoqartillugu iliuuseqartoqarnissaa Nunatsinni Nakorsaaneqarfiup akisussaaffigaa.

Kingunerluutaasinnaasut

Nukappiaqqat inuusuttunngulersut issummikkut annernartumik aseruuttoorsinnaapput. Savarnermut kingunerluut alla tassaavoq qaratsap ameraasaagut aseruuttoorneq nalinginnaasumik peruluutaasanngitsoq taamaattorli napparsimavimmi uninngassutaasariaqartartoq.

Meeqqerivimmukaqqinnissaq

Siusinnerpaamik napparsimalernermiit ullut arfinillit qaangiunneranni.